ผมอายุ 35 ปี เมื่อ 5 เดือนก่อนผมรับประทานปลาแซลม่อนดิบเข้าไป คืนนั้นรู้สึกปวดท้องเหนือสะดือ ปวดไม่มากนัก วันรุ่งขึ้นผมซื้อยาลดกรด แก้ปวดเกร็งท้อง มารับประทานเอง เพียงมื้อเดียวก็หายปวดแต่หลังจากนั้นมารู้สึกคลื่นไส้อย่างมากทุก ๆ ช่วงหัวค่ำ ทรมานจนไม่อยากทำอะไรและอยู่ไม่เป็นสุข แต่ไม่มีการอาเจียนหรือปวดท้องใด ๆ ขับถ่ายปกติเป็นอยู่ 1 สัปดาห์ ผมไปหา รพ. รัฐ ใกล้บ้าน ระบุว่าเป็นความดันโลหิตสูง 160/90จึงให้ยาความดันมากินวันละ 2 ครั้ง ซึ่งผมกินทุกวันไม่มีขาด แต่ก็ยังคลื่นไส้ต่อไปอีกราว 2 สัปดาห์ อาการจึงดีขึ้นและหายเกือบสนิทผมก็ไม่เคยหยุดยาความดัน และรับการรักษามาตลอด ความดันกลับมาอยู่ระดับ 120/90ผ่านมา 4 เดือน ผมกลับมาคลื่นไส้อย่างหนักอีกครั้ง เป็นทุกหัวค่ำ และยังเป็นมากขึ้นเรื่อย ๆ คือนอกจากคลื่นไส้แล้วยังรู้สึกแน่นท้อง เหมือนอาหารไม่ย่อย ยิ่งกินอาหารก็ยิ่งแน่น แต่ละมื้อใช้เวลาย่อยราว 4-5 ชม. แต่แปลกที่หลังมื้อเช้าจะไม่มีอาการมีความหิว อยากอาหารเป็นปกติ ไม่ปวดท้อง ไม่อาเจียน ขับถ่ายปกติ เพียงแต่คลื่นไส้มากจนทำงานไม่ไหวบอกอาการให้ แต่ทุกคน (ไปแต่ละครั้งไม่ได้เจอคนเดิม) ก็ยังคงยืนยันว่าเป็นอาการของความดันคนล่าสุดบอกว่าอาจเป็นเรื่องสายตา, น้ำในหูไม่เท่ากัน, หรือไขมันในเลือดสูง (สูงจริงครับ จากผลเลือด ผมสูง 173 หนัก 93 แต่ไขมันประมาณ 200 หรือยังไงนี่แหละครับ ผมมองไม่ถนัด)ผมเป็นคนท้วม มีพุง อ้วนช่วงสะโพกและต้นขา แต่วิ่งออกกำลังกาย 30 นาที สัปดาห์ละ 3 วัน มาตลอด 2 ปีหลังอยากทราบว่าผมเป็นโรคอะไรกันแน่ครับ? ทำไมความทรมานที่ได้รับมันจึงมากมายขนาดนี้? ผมได้ยินมาว่าโรคความดันส่วนมากจะไม่แสดงอาการ แต่ของผมแสดงอาการค่อนข้างมาก แถมตอนที่มีอาการผมก็ความดันแค่ 120 เศษ ๆ เท่านั้น (วัดตอนเกิดอาการเลย)ไปตรวจสายตาก็ปกติ ไม่สั้น ไม่เอียง ไม่มีปัญหาเรื่องต้อทราบมาว่าอาการแบบนี้อาจเป็นเกี่ยวกับมะเร็งในทางเดินอาหารได้ แต่บอกว่าผมไม่มีอาการปวดท้อง ไม่ได้ถ่ายเป็นเลือด และไม่อาเจียน จึงไม่ให้น้ำหนักไปทางนั้น แถมเคย X-ray ท้องแล้วไม่พบอะไร ส่วนเรื่องมะเร็งสมองก็ไม่น่าใช่ เพราะไม่อาเจียน ไม่เสียการทรงตัวผมเชื่อครับ แต่ผมกังวล ควรจะทำอย่างไรดี? ร้องขอให้มีการตรวจในท้องผมเพิ่มได้ไหมครับ? อย่างการกลืนแป้งหรือส่องกล้อง ที่ผ่านมาทุกคนไม่เคยแตะตัวผมหรือตรวจอะไรที่ตัวผมเลย (นอกจากตอน X-ray) มีเพียงถามอาการแล้วก็วินิจฉัยเลยนัดอีกครั้งเดือนหน้าครับ ถ้าผมต้องการให้ตรวจละเอียดขึ้น สามารถบอกได้ไหมครับ?
สวัสดีค่ะ อาการคลื่นไส้ เกิดได้จากหลายสาเหตุ ได้แก่ การแพ้อาหาร, โรคเกี่ยวกับระบบทางเดินอาหาร, ระบบประสาทสมอง, ความสมดุลของหูชั้นใน และเกิดได้จากปัญหาทางด้านจิตใจ เป็นต้นสามารถอ่านเพิ่มเติมได้ที่นี่ค่ะจากที่เล่ามา หากอาการคลื่นไส้มักเป็นช่วงเย็น แล้วมีลักษณะท้องอืด อาหารไม่ย่อย อาจเป็นลักษณะของโรคกรดไหลย้อนได้นะคะแนะนำให้ดูแลตนเองเบื้องต้นตามนี้ดูนะคะ-หลังรับประทานอาหารให้หลีกเลี่ยงการนอนราบ การยกของหนัก การก้มตัว-หลีกเลี่ยงการรับประทานอาหารหรือเครื่องดื่มอย่างน้อยภายใน 3 ชั่วโมงก่อนนอน-รับประทานอาหารไขมันต่ำ หลีกเลี่ยงการรับประทานของผัดและทอด-รับประทานอาหารปริมาณพอดี ไม่มากไป โดยเฉพาะมื้อเย็นให้รับประทานอาหารให้น้อยลง-หลีกเลี่ยงเครื่องดื่มชา กาแฟ เครื่องดื่มชูกำลัง เครื่องดื่มแอลกกอฮอล์ โดยเฉพาะมื้อเย็น-ออกกำลังกาย ลดน้ำหนักหากอาการไม่ดีขึ้น แนะนำให้แจ้งแพทย์ที่นัด เพื่อรับการตรวจรักษาอย่างเหมาะสมนะคะ